钦定古今图书集成/理学汇编/经籍典/第135卷 > 《周端木赐诗传》 > 《权舆》
## 钦定古今图书集成/理学汇编/经籍典/第135卷 > 《周端木赐诗传》 > 《权舆》

〈阙八字〉赋《权舆》。

小疋

总传

周公制作礼乐，用之燕享，有小疋焉。〈阙一字〉《鹤鸣》。〈阙二字〉
所以修身也。〈阙一字〉《鹿鸣》《伐木》《菁莪》《隰桑》《白驹》，皆所以
燕贤也；《棠棣》，燕兄弟也；《𫠆》燕亲戚也；《鱼丽》《嘉鱼》《瓠
叶》，皆所以燕大臣也；《南山有薹》，天保大臣所以报王
也；《煌华》，遣使臣也；《四牡》，劳使臣之勤也；《杕杜》，劳戍也；
《邠风》，陈农政也；《南山》《楚茨》，《甫田》，皆所以劝农也；《大田》，
农夫所以报上也；《斯干》落寴宫也；《鸿雁》，怀流人也；《蓼
萧》《常常者𠃀》，《湛露》《彤弓》，《桑鳸》《采尗》，皆天子之燕诸侯
也。“瞻彼洛矣”，鸳鸯《鱼藻》，皆诸侯所以报天子也。子曰：
“凡为天下国家，有《九经》，修身则道立，尊贤则不惑，寴
寴则诸父昆弟不怨，敬大臣则不眩，体群臣则士之
报礼重，子庶民则百姓劝，来百工则财用足，柔远人
则四方归之，怀诸侯则天下畏之，斯周道之所以疋
乎？”

小疋续

总传

宣王中兴而《小疋》续焉。《六月》，北伐也；《出车》，劳将帅也；
《采薇》，劳师也；《采芑》，南征也；《黍苗》，城申也；《车工》，吉日阅
武也；《庭燎》，勤政也；《沔水》，念乱也；《无羊》，考牧也；《车舝》，乐
亲昏也。